Второ метално сърце в Стара Загора събира капачки за кувьози - Бизнес поща - Стара Загора І България І Новини Политика Култура Общество
Второ метално сърце в Стара Загора събира капачки за кувьози
От: 04 септември 2019, 15:58 В: ОБЩЕСТВО
Днес – 4 септември, беше монтирано второ метално сърце за събиране на капачки. То е разположено на централния старозагорски булевард „Цар Симеон Велики“ пред сградата на областната администрация.
Поставянето на металното сърце е част от кампанията на общинския съветник Янко Янков, която той започна в края на миналата година. Тогава в градинката на Пингвините до катедралния храм „Св. Николай“ бе поставено първото метално сърце. До момента са събрани 8 тона капачки. Идеята на Янков е със средствата от кампанията да се купят и дарят кувьози за болницата в Стара Загора. Вече е воден разговор с директора на УМБАЛ „Проф. д-р Стоян Киркович“ доц. Йовчо Йовчев и той е заявил, че родилното отделение в Стара Загора има нужда от още кувьози.
Инициаторът на кампанията съобщава, че е успял да договори преференциални цени при закупуване на кувьозите, както и специални цени, за изкупуването на капачките. Остават още 2 тона, за да може да се съберат парите за първия кувьоз, споделя Янков.
До момента в кампанията са участвали редица училища, детски градини, ясли, фирми, граждански организации, стотици старозагорци. Очаква се и Общественият дарителски фонд да се присъедини към местната кампания.